section_heading: Funeral (2004. – 2006.)
paragraph_text: Arcade Fire se 4. travnja 2005. pojavio na naslovnici kanadskog izdanja Timea. 1. svibnja 2005., sastav je nastupio za 15.000 obožavatelja na Coachella Valley Music & Arts Festivalu.<ref> U svibnju 2005., sastav je potpisao kratkoročni izdavački ugovor s EMI-jem za Funeral, a u lipnju objavio novi singl, "Cold Wind". BBC je 2005. koristio pjesmu "Wake Up" u reklami za svoju jesensku shemu, dok su pjesme "Rebellion (Lies)" i "Neighborhood #1 (Tunnels)" skrenule pažnju u siječnju 2006. 9. rujna 2005. sastav se pojavio u britansko-američkom televizijskom specijalu "Fashion Rocks", na kojem im se David Bowie pridružio u izvedbi "Wake Up". Ta snimka, kao i zajedničke izvedbe Bowiejevih "Life on Mars" i "Five Years", objavljene su u iTunes Music Storeu na virtualnom koncertnom EP-u. U New York Cityju su nastupili u emisiji Late Show with David Letterman te održali koncert u Central Parku. Na koncertu im se pridružio Bowie kao gost iznenađenja. 11. rujna 2005. Arcade Fire se pojavio u dugogodišnjoj BBC-ovoj glazbenoj emisiji Top of the Pops, izvevši "Rebellion (Lies)". Sastav je nastupio i pred televizijskom publikom u Parizu za Canal+, dok je koncert kasnije emitiran na britanskoj televiziji Channel 4.